wannaphong/clean_thaiwikipedia huggingface dataset:
# เทศมณฑลทางพิธีการของอังกฤษ
เทศมณฑลและเขตพื้นที่เพื่อวัตถุประสงค์ของเลฟเทนันซี  หรือเรียกอีกอย่างหนึ่งว่า เขตเลฟเทนันซีของอังกฤษ  หรือเรียกอย่างไม่เป็นทางการว่า เทศมณฑลทางพิธีการ  เป็นเขตพื้นที่ในประเทศอังกฤษที่ได้รับการกำหนดให้อยู่ในความปกครองของลอร์ดเลฟเทนันต์ (ผู้แทนพระองค์)

ตามกฎหมายแล้ว เขตพื้นที่ในอังกฤษรวมทั้งในเวลส์และสกอตแลนด์ ได้รับการจำกัดความโดยพระราชบัญญัติเลฟเทนันซี ค.ศ. 1997 ว่าเป็น "เทศมณฑลและเขตพื้นที่เพื่อวัตถุประสงค์ของผู้แทนพระองค์ในบริเตนใหญ่" ซึ่งแตกต่างจากเขตพื้นที่ที่ใช้ในการปกครองส่วนท้องถิ่น นอกจากนี้ ยังเรียกแบบไม่เป็นทางการได้อีกว่า "เทศมณฑลทางภูมิศาสตร์" เพื่อแยกความแตกต่างออกจากเทศมณฑลประเภทอื่น ๆ ของอังกฤษ

 เขตเลฟเทนันซีตั้งแต่ปี 1997 
ต่อไปนี้คือเทศมณฑลเพื่อวัตถุประสงค์ของเลฟเทนันซีในประเทศอังกฤษ ซึ่งปัจจุบันมีทั้งหมด 48 แห่ง ดังนี้

เทศมณฑลเพื่อวัตถุประสงค์ของเลฟเทนันซีประชากร(2018)พื้นที่ความหนาแน่น องค์ประกอบเทศมณฑลมหานคร และเทศมณฑลนอกมหานคร หรือ เขตองค์กรปกครองหน่วยเดียวจำนวน อันดับ(ตร.กม.)(ตร.ไมล์) อันดับ(คน/ตร.กม.)(คน/ตร.ไมล์) อันดับเบดฟอร์ดเชอร์Bedford, Central Bedfordshire และ Lutonบาร์กเชอร์Bracknell Forest, Reading, Slough, West Berkshire, Windsor and Maidenhead และ WokinghamบริสตอลBristolบักกิงแฮมเชอร์Buckinghamshire และ Milton Keynesเคมบริดจ์เชอร์Cambridgeshire และ Peterboroughเชชเชอร์Cheshire East, Cheshire West and Chester, Halton, และ WarringtonนครลอนดอนCity of Londonคอร์นวอลล์Cornwall และ Isles of ScillyคัมเบรียCumbriaดาร์บิเชอร์Derbyshire และ DerbyเดวอนDevon, Plymouth และ Torbayดอร์เซตDorset และ Bournemouth, Christchurch and PooleเดอรัมCounty Durham, Darlington, Hartlepool และส่วนหนึ่งของ Stockton-on-Tees เฉพาะฝั่งเหนือของแนวกึ่งกลางแม่น้ำทีส์ (River Tees)อีสต์ไรดิงออฟยอร์กเชอร์East Riding of Yorkshire และ Kingston-upon-Hullอีสต์ซัสเซกซ์East Sussex และ Brighton and Hoveเอสเซกซ์Essex, Southend-on-Sea และ Thurrockกลอสเตอร์เชอร์Gloucestershire และ South Gloucestershireเกรเทอร์ลอนดอนLondon boroughsเกรเทอร์แมนเชสเตอร์Greater Manchesterแฮมป์เชอร์Hampshire, Portsmouth และ Southamptonเฮริฟอร์ดเชอร์Herefordshireฮาร์ตฟอร์ดเชอร์Hertfordshireไอล์ออฟไวต์Isle of Wightเคนต์Kent and Medwayแลงคาเชอร์Blackburn with Darwen, Blackpool และ Lancashireเลสเตอร์เชอร์Leicestershire และ Leicesterลิงคอล์นเชอร์Lincolnshire, North Lincolnshire และ North East Lincolnshireเมอร์ซีย์ไซด์Merseysideนอร์ฟอล์กNorfolkนอร์ทยอร์กเชอร์Middlesbrough, North Yorkshire, Redcar and Cleveland, York และส่วนหนึ่ง Stockton-on-Tees เฉพาะฝั่งใต้ของแนวกึ่งกลางแม่น้ำทีส์ (River Tees)นอร์แทมป์ตันเชอร์Northamptonshireนอร์ทัมเบอร์แลนด์Northumberlandนอตทิงแฮมเชอร์Nottinghamshire และ Nottinghamออกซฟอร์ดเชอร์Oxfordshireรัตแลนด์Rutlandชรอปเชอร์Shropshire และ Telford and Wrekinซัมเมอร์เซตBath and North East Somerset, North Somerset และ Somersetเซาท์ยอร์กเชอร์South Yorkshireสแตฟฟอร์ดเชอร์Staffordshire และ Stoke-on-Trentซัฟฟอล์กSuffolkเซอร์รีย์Surreyไทน์และเวียร์Tyne and Wearวอร์ริกเชอร์Warwickshireเวสต์มิดแลนส์West Midlandsเวสต์ซัสเซกซ์West Sussexเวสต์ยอร์กเชอร์West Yorkshireวิลต์เชอร์Swindon และ Wiltshireวุร์สเตอร์เชอร์Worcestershire
# ใต้เงามัจจุราช
ภูติพิศวาสผู้กล้า (Gui Lian Chuan Ji) เป็นหนึ่งในตอนย่อยของชุดชอลิ้วเฮียง ผลงานการประพันธ์ของโกวเล้ง โดยงานแปลของ ว.ณ เมืองลุง ใช้ชื่อว่า ใต้เงามัจจุราช ส่วนงานแปลของ น.นพรัตน์ ใช้ชื่อว่า ยืมศพคืนวิญญาณ
# ตำนานกระบี่หยก
ตำนานพิสดารเดือนดวงใหม่ (Xin Yue Chuan Ji) เป็นหนึ่งในตอนย่อยของชุดชอลิ้วเฮียง ผลงานการประพันธ์ของโกวเล้ง โดยงานแปลของ ว.ณ เมืองลุง ใช้ชื่อว่า ชอลิ้วเฮียง ส่วนงานแปลของ น.นพรัตน์ ใช้ชื่อว่า ตำนานกระบี่หยก
# เดวอน
เดวอน  เป็นมณฑลในอังกฤษในสหราชอาณาจักรที่มีเนื้อที่มากที่สุดที่ตั้งอยู่ทางตะวันตกเฉียงใต้ของสหราชอาณาจักร เดวอนบางครั้งก็เรียกว่า “เดวอนเชียร์” แต่เป็นชื่อที่ไม่เป็นทางการ

เดวอนมีเขตแดนติดกับมณฑลคอร์นวอลล์ทางตะวันตกและมณฑลดอร์เซ็ทกับมณฑลซอมเมอร์เซ็ททางตะวันออก ชายฝั่งทะเลด้านใต้เป็น 
ช่องแคบอังกฤษทางด้านเหนือเป็นช่องแคบบริสตอลซึ่งทำให้เป็นมณฑลเดียวในอังกฤษที่มีชายฝั่งทะเลสองด้านที่แยกกัน

เดวอนมีหน่วยรัฐบาลท้องถิ่นระดับเดียวสองหน่วย: เมืองท่าพลิมัธและทอร์เบย์ที่เป็นกลุ่มบริเวณที่ท่องเที่ยวชายทะเลนอกไปจากเทศบาลการปกครองของมณฑลเดวอนเอง  พลิมัธเป็นเมืองที่ใหญ่ที่สุด ภูมิประเทศส่วนใหญ่เป็นชนบทรวมทั้งบริเวณอุทยานแห่งชาติ เดวอนมีประชากรมากเป็นลำดับสามของบรรดามณฑลต่างๆ โดยมีประชากรทั้งหมด  1,109,900 คน โดยมีประชากรถัวเฉลี่ย 365 คนต่อหนึ่งตารางกิโลเมตรซึ่งเป็นบริเวณที่มีประชาชนเบาบางเมื่อเทียบกับจำนวนเฉลี่ยในบริเวณอื่น

เดวอนแบ่งการปกครองเป็นสิบแขวง: เอ็กซิเตอร์, อีสต์เดวอน, มิดเดวอน, นอร์ทเดวอน, ทอร์ริดจ์, เวสต์เดวอน, เซาท์แธมส, เทนบริดจ์, พลิมัท และทอร์เบย์ โดยมีเมืองเทศมณฑลอยู่ที่เอ็กซิเตอร์

เดวอนเป็นที่ตั้งของชายฝั่งทะเลมรดกโลกที่เป็นที่เรียกว่าฝั่งทะลเจอราสิค (Jurassic Coast) ที่มีความสำคัญทางธรณีวิทยาและลักษณะทางภูมิศาสตร์  เดวอนและคอร์วอลล์เป็นที่รู้จักันในชื่อ “Cornubian massif” ซึ่งเป็นลักษณะธรณีวิทยาที่ทำให้เกิดภูมิทัศน์ของดาร์ทมัวร์ และเอ็กซมัวร์ที่เป็นอุทยานแห่งชาติ เดวอนมีเมืองท่องเที่ยวทางชายทะเลและมีเมืองสำคัญทางประวัติศาสตร์หลายเมือง และมีอากาศที่ไม่รุนแรงซึ่งทำให้เป็นที่ดึงดูดนักท่องเที่ยวซึ่งเป็นอุตสาหกรรมสำคัญของมณฑล
# ราศีดอกท้อ
ตำนานพิสดารแห่งดอกท้อ (Tao Hua Chuan Ji) เป็นหนึ่งในตอนย่อยของชุดชอลิ้วเฮียง ผลงานการประพันธ์ของโกวเล้ง โดยงานแปลของ ว.ณ เมืองลุง ใช้ชื่อว่า ราศีดอกท้อ ส่วนงานแปลของ น.นพรัตน์ ใช้ชื่อว่า ดวงชะตาดอกท้อ
# อาวุธของโกวเล้ง
ชุดอาวุธทั้งเจ็ด  เป็นชุดนวนิยายที่มีปัญหาที่สุดของโกวเล้งเลยก็ว่าได้ เนื่องจากโกวเล้งเขียนไว้เพียง 2 เรื่องในชุดเท่านั้น คือ กระบี่อมตะ และ เดชขนนกยูง แล้วหยุดเขียนไป แต่กระแสส่วนใหญ่อ้างอิงจากภาพยนตร์โทรทัศน์เรื่อง เจ็ดเจ้ายุทธจักร (ที่มีเรื่อง กระบี่อมตะ และ เดชขนนกยูง เป็นเรื่องที่ 1-2 ตามลำดับเป็นเกณฑ์ว่า ชุดอาวุธของโกวเล้งนั้นประกอบด้วยเรื่องอะไรบ้าง โดยเพิ่ม ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ รวมเข้าไปด้วย

ดังนั้น หากยึดตามกระแสส่วนใหญ่ เรื่องนี้จะประกอบไปด้วย

 กระบี่อมตะ
 เดชขนนกยูง
 ดาบมรกต
 แค้นสั่งฟ้า
 ยอดมือปราบ
 ตะขอจำพราก
 ทวนทมิฬ

โดย กระบี่อมตะ และ เดชขนนกยูง นั้น ว.ณ เมืองลุง เป็นแปลไว้ในชุด อาวุธของโกวเล้ง
และ ดาบมรกต, แค้นสั่งฟ้า, ยอดมือปราบ, ตะขอจำพราก, และทวนทมิฬ นั้น น.นพรัตน์ แปลไว้ในชุด เรื่องเอกของโกวเล้ง
# บุตรที่สิบเอ็ด
บุตรที่สิบเอ็ดแซ่เซียว หรือเรียกตามภาษาจีนแต้จิ๋วว่า เซียวจับอิดนึ้ง (Xiao Shi Yi Lang Xi Lie) เป็นชุดนิยายที่สั้นที่สุดของโกวเล้ง ที่ประกอบไปด้วย 2 ตอน คือ 

 เซียวจับอิดนึ้ง 
 ยอดขุนโจร 

โดยทั้งสองเป็นผลงานแปลของ น.นพรัตน์
# สถานีรถไฟชลบุรี
สถานีรถไฟชลบุรี เป็นสถานีรถไฟประจำอำเภอเมืองชลบุรี จังหวัดชลบุรี ตั้งอยู่หลักกิโลเมตรที่ 107.79 จากสถานีกรุงเทพ (หัวลำโพง) อยู่ใกล้กับพื้นที่การท่องเที่ยวและเศรษฐกิจที่สำคัญ ได้แก่ อ่างศิลา ชายหาดบางแสน

โดยสถานีนี้ เป็นหนึ่งในโครงการพัฒนาการขนส่งทางรางตามแนวเลียบชายฝั่งตะวันออกตามมติคณะรัฐมนตรี ปี พ.ศ. 2506 เพื่อพัฒนาการขนส่งสินค้าไปยังท่าเรือน้ำลึกแหลมฉบังและสัตหีบ

ปัจจุบัน มีรถไฟที่จอดสถานีนี้ 2 ขบวน คือ ขบวนรถธรรมดา 283/284: กรุงเทพ (หัวลำโพง) - จุกเสม็ด และขบวนรถเร็ว 997/998: กรุงเทพ (หัวลำโพง) - จุกเสม็ด (ให้บริการเฉพาะวันเสาร์ - อาทิตย์) ในส่วนขบวนรถสินค้า มีขบวนรถสินค้าที่วิ่งระหว่าง ICD ลาดกระบัง และท่าเรือแหลมฉบัง และขบวนรถสินค้ามุ่งหน้าไปภาคเหนือและภาคตะวันออกเฉียงเหนือโดยส่วนใหญ่

 ประวัติ 
สถานีชลบุรี เป็นหนึ่งในสถานีของโครงการก่อสร้างทางรถไฟสายตะวันออกช่วงฉะเชิงเทรา - สัตหีบ เกิดขึ้นตามมติคณะรัฐมนตรี เมื่อวันที่ 2 กรกฎาคม พ.ศ.2506 ที่ต้องการมีเส้นทางรถไฟแยกจากเส้นทางฉะเชิงเทรา - อรัญประเทศ โดยมีแนวเส้นทางเลียบชายฝั่งทะเลภาคตะวันออก ไปยังท่าเรือแหลมฉบัง และท่าเรือสัตหีบ มีจุดมุ่งหมายเพื่อสนับสนุนการใช้ท่าเรือน้ำลึกที่จะเกิดขึ้นในภาคตะวันออก และพัฒนาพื้นที่ในบริเวณชายฝั่งทะเลตะวันออก

   รฟท. ได้เตรียมการและทำการสำรวจเบื้องต้น เพื่อพิจารณาความเหมาะสมของแนวทางเมื่อ พ.ศ. 2509 ต่อมาในปี พ.ศ. 2513 ได้รับงบประมาณเพื่อดำเนินการสำรวจแนวทาง โดยผ่านอำเภอเมืองชลบุรี

แต่โครงการต้องถูกระงับไประยะหนึ่ง เนื่องจากความไม่เหมาะสมทางเศรษฐกิจบางประการ ต่อมา รัฐบาลได้รื้อฟื้นโครงการขึ้นมาอีกครั้งในปลายปี พ.ศ. 2520 เพื่อพร้อมรับกับการก่อสร้างท่าเรือน้ำลึกที่แหลมฉบัง ท่าเรือสัตหีบ และโครงการนิคมอุตสาหกรรมในภูมิภาคตะวันออก การรถไฟฯ จึงทำการทบทวนแนวทาง เพื่อความเหมาะสม โดยว่าจ้างบริษัทวิศวกรที่ปรึกษา มาทำการศึกษาออกแบบรายละเอียดต่างๆ และจัดทำเอกสารประกวดราคาจ้างเหมาก่อสร้าง โดยงานก่อสร้างเริ่มตั้งแต่วันที่ 7 เมษายน พ.ศ. 2524 แล้วเสร็จเมื่อ 14 กรกฎาคม พ.ศ. 2532

ในปี พ.ศ. 2547 เพื่อเพิ่มประสิทธิภาพการขนส่งทางรถไฟในภาคตะวันออก รฟท. ได้เสนอขออนุมัติดำเนินโครงการก่อสร้างทางคู่ตอนฉะเชิงเทรา - ศรีราชา - แหลมฉบัง และได้รับความเห็นชอบจากคณะรัฐมนตรีเมื่อวันที่ 20 กรกฎาคม พ.ศ. 2547 ให้ดำเนินโครงการดังกล่าวได้  โดยโครงการได้เริ่มดำเนินการก่อสร้างตั้งแต่วันที่ 8 พฤษภาคม พ.ศ. 2551 แล้วเสร็จวันที่ 7 กันยายน พ.ศ. 2553 รวมระยะเวลาทั้งสิ้น 28 เดือน ซึ่งมีการปรับปรุงอาคารสถานีเดิมและก่อสร้างบ้านพักพนักงานขึ้นมาใหม่

 การให้บริการ 

 เที่ยวขึ้น 
+ขบวนรถต้นทางเวลาถึง-ออก สถานีชลบุรีปลายทางหมายเหตุชื่อสถานีเวลาออก    เวลาถึงเวลาออกชื่อสถานีเวลาถึงร997กรุงเทพ (หัวลำโพง)06:4508:3608:37จุกเสม็ด10:10มีเดินรถเฉพาะ ส - อาธ283กรุงเทพ (หัวลำโพง)06:5509:4809:49จุกเสม็ด11:45

 เที่ยวล่อง 
ขบวนรถต้นทางเวลาถึง-ออก สถานีชลบุรีปลายทางหมายเหตุชื่อสถานีเวลาออก    เวลาถึงเวลาออกชื่อสถานีเวลาถึงธ284จุกเสม็ด13:0515:2015:21กรุงเทพ (หัวลำโพง)18:15ร998จุกเสม็ด15:3017:0217:03กรุงเทพ (หัวลำโพง)18:55มีเดินรถเฉพาะ ส - อา
# ชอว์น ไรเดอร์
ชอว์น ไรเดอร์ (Shaun Ryder)  เป็นนักร้องนำ จากวงแฮปปี้มันเดย์ส์ และมีผลงานการร้องรวมกับวงGorillaz ในเพลง DARE

 \หมวดหมู่:นักแสดงชายชาวอังกฤษ
หมวดหมู่:นักร้องอังกฤษ
หมวดหมู่:บุคคลจากซอลฟอร์ด
หมวดหมู่:นักแสดงอังกฤษ
# แฮปปีมันเดส์
แฮปปี้มันเดส์  เป็นวงดนตรีอัลเทอร์เนทีฟร็อกจาก เกรตเตอร์ เมืองแมนเชสเตอร์  ประเทศอังกฤษ เริ่มตั้งวงมาตั้งแต่ปี 1980 โดย  ชอว์น ไรเดอร์ เป็นนักร้องนำ

แฮปปี้มันเดส์ถือเป็นวงสำคัญวงหนึ่งที่สร้างสรรค์เพลงแนวแมดเชสเตอร์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในแมดเชสเตอร์ วงอยู่สังกัดแฟกทอรีเรคคอร์ดส์ และ อิเล็กตราเรคคอร์ดส์  แฮปปี้มันเดส์ถือเป็นวงแมดเชสเตอร์วงแรกที่ได้เซ็นสัญยากับค่ายใหญ่อย่าง วอร์เนอร์มิวสิกกรุ๊ป

ต่อมาในปี 1993 วงได้แตกไปเนื่องจากการขัดแย้งกัน  แล้วก็กลับรวมกันอีกครั้งในปี 1999 ถึงปี 2000 ก็ได้แยกวงอีกครั้ง ต่อในปี 2004 แล้วก็กลับรวมกันอีกครั้ง

 ผลงาน 
 อัลบั้ม 

 Squirrel and G-Man Twenty Four Hour Party People Plastic Face Carnt Smile (White Out) (1987, FACT 170) 
 Bummed (1988, FACT 220) 
 Pills 'n' Thrills and Bellyaches (1990, FACT 320) #4 UK, #89 US 
 Yes Please! (1992, FACT 420) #14 UK 
 Uncle Dysfunktional (2007) #73 UK 

 อัลบั้มบันทึกการแสดงสด 
 Live (1991, FACT 322) #21 UK 
 Step On - Live In Barcelona (2005) #194 UK 

 อัลบั้มรวมเพลงและรีมิกซ์ 

 Hallelujah (1989, FACT 260) 
 The Peel Sessions 1989 (1990) #79 UK 
 The Peel Sessions 1991 (1991) 
 Double Easy - The U.S. Singles (1993) 
 Loads (1995) #41 UK 
 Greatest Hits (1999) #11 UK 
 The Platinum Collection (2005) #19 UK 
 Bummed - Collector's Edition (2007) 
 Pills 'n' Thrills and Bellyaches - Collector's Edition (2007)

 แหล่งข้อมูลอื่น 
 http://www.happymondaysonline.com/
# ประวัติศาสตร์คริสตจักรของชาวอังกฤษ
ประวัติศาสตร์คริสตจักรของชนอังกฤษ  เป็นวรรณกรรมที่เขียนในภาษาละตินโดยนักบุญบีดเกี่ยวกับประวัติศาสตร์คริสตจักรในอังกฤษและประวัติศาสตร์อังกฤษโดยทั่วไป หนังสือเน้นความขัดแย้งระหว่างคริสตจักรโรมันคาทอลิก และศาสนาคริสต์แบบเคลต์ (Celtic Christianity)

หนังสือเล่มนี้ถือกันว่าเป็นหนังสือที่สำคัญที่สุดที่กล่าวถึงประวัติศาสตร์ของแองโกล-แซ็กซอน ที่เชื่อกันว่าเขียนเสร็จในปี ค.ศ. 731 เมื่อนักบุญบีดมีอายุราว 60 ปี

 ที่มา 
หนังสือประวัติศาสตร์คริสตจักรแบ่งออกเป็น 5 เล่ม (ราว 400 หน้า) ที่มีเนื้อหาครอบคลุมประวัติศาสตร์ของอังกฤษทั้งทางศาสนาและทางการเมืองตั้งแต่สมัยจูเลียส ซีซาร์ จนถึงเมื่อเขียนจบในปี ค.ศ. 731 ยี่สิบเอ็ดบทแรกครอบคลุมช่วงเวลาก่อนการเผยแพร่คริสต์ศาสนาของนักบุญออกัสตินแห่งแคนเทอร์เบอรีที่เขียนจากเอกสารของนักเขียนก่อนหน้านั้นเช่นโอโรเซียส (Orosius), นักบุญกิลดาส (Gildas), นักบุญพรอสเพอร์แห่งอควิเทน (Prosper of Aquitaine), และนักบุญสมเด็จพระสันตะปาปาเกรกอรีที่ 1 และคนอื่นๆ โดยแทรกตำนานต่างๆ ด้วย

หลังจาก ค.ศ. 596 นักบุญบีดใช้เอกสารอ้างอิงต่างๆ จากทั่วเกาะอังกฤษและจากโรม และคำบอกเล่าที่นักบุญบีดพิจารณาถึงความเท็จจริง  

หนังสือ “ประวัติศาสตร์คริสตจักร” ก็เช่นเดียวกับหนังสือประวัติศาสตร์อื่นๆ ที่เขียนกันในยุคกลางที่ระดับความเป็นกลางจะต่ำกว่าหนังสือประวัติศาสตร์ที่เขียนกันในสมัยใหม่ เนื้อหาของหนังสือเป็นความจริง บวกวรรณคดี ผสมด้วยตำนาน เช่นนักบุญบีดอ้างคำกล่าวของผู้ที่ไม่ได้มีชีวิตในสมัยเดียวกับท่านโดยไม่มีหลักฐานอ้างอิง

 เนื้อหา 
หนังสือ “ประวัติศาสตร์ทางศาสนา” มีจุดประสงค์ในการสั่งสอนและทางการศาสนา นักบุญบีดไม่แต่ต้องการจะเขียนเรื่องราวของชนอังกฤษแต่ยังต้องการที่จะแสดงความคิดเห็นทางการเมืองและทางศาสนาด้วย ในด้านการเมืองนักบุญบีดมีความลำเอียงมาทางบริเวณที่ท่านอาศัยอยู่ในราชอาณาจักรนอร์ทธัมเบรียโดยการเน้นบทบาทในประวัติศาสตร์ที่เหนือไปกว่าบทบาทของราชอาณาจักรเมอร์เซียที่เป็นคู่อริสำคัญทางใต้  นอกจากนั้นก็ยังบรรยายถึงเหตุการณ์ต่างๆ ในคริสต์ศตวรรที่ 7 ที่แสดงความมีอำนาจของนอร์ทธัมเบรียแองโกล-แซ็กซอน กว่าในคริสต์ศตวรรที่ 8 ซึ่งก็ไม่เป็นความจริง สิ่งเดียวที่นักบุญบีดติเกี่ยวกับนอร์ทธัมเบรียคือการสวรรคตของพระเจ้าเอกฟริธแห่งนอร์ทธัมเบรีย (Ecgfrith of Northumbria) ในการต่อสู้กับชนพิค (Pict) ในยุทธการดันนิเค็น (Battle of Dunnichen) ในปี ค.ศ.  685

นักบุญบีดกล่าวว่าความพ่ายแพ้ครั้งนี้มาจากความพิโรธของพระเจ้าในการที่นอร์ทธัมเบรียโจมตีไอร์แลนด์ในปีก่อนหน้านั้น  แต่ขณะที่นักบุญบีดเข้าข้างนอร์ทธัมเบรีย แต่ยิ่งมีความนิยมไอร์แลนด์และการเผยแพร่คริสต์ศาสนาในไอร์แลนด์ยิ่งไปกว่า นักบุญบีดเห็นว่าเป็นกิจการของผู้แพร่คริสต์ศาสนาในไอร์แลนด์ที่มีประสิทธิภาพมากกว่าแพร่คริสต์ศาสนาในอังกฤษเอง

ความมุ่งมั่นอีกหัวข้อหนึ่งคือเรื่องวันที่ที่ใช้ในการฉลองอีสเตอร์ที่นักบุญบีดเขียนอย่างยืดยาว และเป็นจุดเดียวที่นักบุญบีดตินักบุญคัธเบิร์ต (St Cuthbert) และมิชชันนารีในไอร์แลนด์ว่าฉลองอีสเตอร์ผิดวัน และในที่สุดก็มีความพอใจเมื่อคริสตจักรในไอร์แลนด์เปลี่ยนมาใช้วันที่ที่ถูกต้อง
  
 ดูเพิ่ม 
 ประวัติศาสตร์อังกฤษ
# อาแช
อาแช (พินอิน: Ā qīng) ยอดฝีมือจากนวนิยายกำลังภายในของกิมย้ง เรื่อง กระบี่นางพญา เรื่องสั้นสุดท้ายก่อนที่จะยุติบทบาททางวงการนักเขียนหันไปเอาดีกับสำนักพิมพ์ของตนเอง

ในเรื่องกระบี่นางพญานั้นตรงกับสมัยทางประวัติศาสตร์ของจีนคืออยู่ในช่วงยุคเลียดก๊ก ถือเป็นเรื่องย้อนยุคที่สุดของกิมย้งก็ว่าได้ อาแชนั้นเป็นสาวชาวบ้านธรรมดาที่มีอาชีพเลี้ยงแพะ ทุกวันได้แต่ฝึกกระบี่กับลิง เนื่องจากไม่มีทุนทรัพย์ที่จะหาซื้อกระบี่จริงมาใช้ เมื่ออาแชต่อสู้กับลิงไปเรื่อยๆ ก็สามารถตีลิงจนบาดเจ็บและหนีหายไป

ตอนที่แสดงความเป็นสุดยอดฝีมือของอาแชได้เป็นอย่างดี คือ ตอนที่อาแชบุกฝ่ากองทัพแคว้นเวียด(เยว่)เข้าไปหมายสังหารไซซี เนื่องจากถูกไซซีแย่งชายอันเป็นที่รักไป แต่เมื่ออาแชบุกฝ่าไปถึงตัวไซซีได้ อาแชกลับถูกอานุภาพความงามของนางหยุดยั้งสภาวกระบี่ลง ทำให้ไม่สามารถสังหารไซซีได้ตามใจปรารถนาแต่แรก และด้วยความแรงของกระบี่นั้นของอาแชได้ฝากรอยแผลไว้ที่หัวใจของไซซี ทำให้ไซซีต้องกุมหัวใจตลอดเวลา เกิดเป็นภาพ ไซซีกุมหัวใจ อันงดงามที่สุดบนพื้นพิภพ

จุดที่แสดงความเป็นสุดยอดฝีมือของอาแชได้ดีที่สุดคือการที่อาแชบุกฝ่าเข้าไปในกองทัพแคว้นเวียด(เยว่)ด้วยไม้ไผ่เพียงกิ่งเดียว และที่สำคัญนางได้กลับออกมาด้วยอาการไร้ซึ่งรอยขีดข่วน ยากที่จะหายอดฝีมือในเรื่องใดของกิมย้งเทียบเคียง ด้วยเหตุการณ์นี้ทำให้อาแชได้ฉายา หนึ่งเดียวสยบกองทัพ และชื่อเพลงกระบี่ของนางก็มีชื่อว่า เพลงกระบี่แคว้นเวียด
# เก้าเอี้ยงจินเก็ง
เก้าเอี้ยงจินเก็ง (จิ่วหยางเจินจิง) เป็นวิชาฝีมือในนิยายกำลังภายในของกิมย้งเรื่อง มังกรหยก ภาค 2 และ ดาบมังกรหยก โดยปรากฏในเรื่อง มังกรหยกภาค 2 ในตอนท้ายเรื่อง นอกจากนี้ยังพบเห็นได้มากมายในนิยายกำลังภายในเก่า ๆ หลายเรื่อง จนยากจะแยกแยะว่าใครเป็นต้นกำเนิดให้วิชานี้ โดยมีคำเล่าลือว่าวิชานี้เป็นของท่านฮุ่ยเคอที่ได้รับสืบทอดมาจากปรมาจารย์ตั๊กม้อ ซึ่งจะจริงเท็จขนาดไหนยังมิอาจพิสูจน์ได้

 การปรากฏ 
จากนิยายดาบมังกรหยก วิชาในคัมภีร์เก้าเอี้ยงปรากฏครั้งแรกในตอนที่เอี้ยก้วย เซียวเล้งนึ้ง และก๊วยเซียงไปเที่ยวเล่นบนเขาฮั้วซัว บังเอิญพบเจอกับเซียวเซียงจือ กับ อีเคอซี ที่แอบเข้าไปลักลอบเอาคัมภีร์ลังกาวสูตรจากหอคัมภีร์วัดเสาหลินมา หลวงจีนกั๊กเอี้ยงและเตียกุนป้อ (เตียซำฮงตอนเด็ก) จึงติดตามมาขอทวงคืนคัมภีร์จนทำให้เกิดต่อสู้กัน ตอนนี้เองที่พิสูจน์ได้ว่าเก้าเอี้ยงหนึ่งในวิชาที่กล้าแข็งในสายลมปราณ จากปากคำของเอี้ยก้วยที่บอกว่า วิชาตัวเบาของหลวงจีนรูปนี้ ไม่แน่จะเหนือกว่าเรากับเล้งยี้ แต่ยังฉุดบุรุษหนุ่มอีกผู้หนึ่ง ถึงกับวิ่งตามหน้าผาไหล่เขาด้วยความรวดเร็วปานเหินบิน ความลึกล้ำของกำลังภายใน ต้องทัดเทียมอิดเต็งไต้ซือ ก๊วยแป๊ะแปะได้ทีเดียวท้ายเรื่อง อินทรีจ้าวยุทธจักร / กิมย้ง เขียน / ว.เมืองลุง แปล

เก้าเอี้ยงปรากฏอีกครั้งในเรื่องดาบมังกรหยกในตอนที่เตียบ่อกี้ได้ผ่าตัดช่วยเหลือชะนีแก่ตัวหนึ่ง แล้วพบเจอคัมภีร์ฉบับนี้ในท้องของมัน ซึ่งเตียบ่อกี้ไม่ทราบว่าแท้จริงแล้ว ชะนีตัวนี้เป็นชะนีของอีเคอซีที่แอบเอาคัมภีร์ลังกาวสูตรยัดใส่ไว้ในท้องของมันนั่นเอง

จากเรื่องสำนักพยัคฆ์มังกร เรียกว่าพลังเก้าสุริยัน (九陽神功)
# พระสนมย็องบิน ตระกูลอี
พระสนมย็องบิน ตระกูลอีแห่งช็อนอึย (Royal Noble Consort Yeong of the Lee clan, 영빈 이씨, ค.ศ. 1696 - 23 สิงหาคม ค.ศ. 1764) พระนางทรงเป็นหนึ่งในพระสนมของพระเจ้าย็องโจ มีพระราชโอรสและพระราชธิดากับพระเจ้ายองโจ 4 พระองค์คือ เจ้าชายรัชทายาทซาโด, เจ้าหญิงฮวาวาน, องค์หญิงฮวาเปียง และองค์หญิงฮวาฮยอบ

พระสนมยองสิ้นพระชนม์เมื่อวันที่ 23 สิงหาคม ค.ศ. 1764 ขณะพระชนม์ได้ 68 พรรษา
หมวดหมู่:บุคคลในยุคราชวงศ์โชซ็อน
# จักรพรรดิเซี่ยจิ่งจง
จักรพรรดิเซี่ยจิ่งจง (西夏景宗, ค.ศ. 1003–1048) ปฐมจักรพรรดิแห่งราชวงศ์เซี่ยตะวันตก ครองราชย์ระหว่าง ค.ศ. 1038 ถึง ค.ศ. 1048

จักรพรรดิเซี่ยจิ่งจงประสูติเมื่อ ค.ศ. 1003 (พ.ศ. 1546) ทรงพระนามเดิมว่า หลี่ หยวนเฮ่า เป็นบุตรชายของหัวหน้าเผ่าตันกุต หลี่ เต๋อหมิง ในช่วงทรงพระเยาว์นั้นทรงรักการศึกษา โดยทรงศึกษาทั้งภาษาทิเบตและภาษาจีน นอกจากนี้ยังทรงศึกษาทั้งเรื่องกฎหมาย, ตำราพิชัยสงคราม และศิลปะ 

หลังจากพระบิดาสิ้นพระชนม์ในปี ค.ศ. 1032 (พ.ศ. 1575) พระองค์จึงขึ้นเป็นหัวหน้าเผ่าตันกุต เมื่อพระชนม์ได้ 29 พรรษา และทรงสถาปนาตนเองขึ้นเป็นจักรพรรดิองค์แรกแห่งราชวงศ์เซี่ยตะวันตกเมื่อ ค.ศ. 1038 (พ.ศ. 1581) ขณะพระชนม์ได้ 35 พรรษา พระองค์ปกครองโดยกะเกณฑ์กำลังคนไปทำสงครามทุกปี จนสุดท้าย ถูกประชาชนกล่าวว่าท่านนามว่า ทรราช ต่อมาน้องสาวท่านได้โค่นอำนาจท่านลงเพราะทนความทุกข์ยากของราษฎรซีเซี่ยไม่ไหวและน้องสาวของท่านได้กลับคืนสู่บัลลังก์อีกครั้งหนึ่ง ประชาชนได้โค่นบัลลังก์ท่านจนท่านต้องหนีออกจากวัง ท่านเสด็จสวรรคตเมื่อ ค.ศ.1048 (พ.ศ. 1591)เพราะท่านหนีออกจากวังแล้วหนาวตายเพราะหิมะตก สิริพระชนมายุ 45 พรรษา นับเวลาเสด็จครองราชย์ได้ 10 ปี
# รำวง
รำวง เป็นการละเล่นโดยการรำเป็นวง ดัดแปลงมาจากการเล่นรำโทน โดยมีบันทึกไว้ว่ามีผู้คิดดัดแปลงครั้งแรกเมื่อราวปี พ.ศ. 2481-พ.ศ. 2482"รำไทย" นิตยสารสารคดี มีนาคม พ.ศ. 2536, หน้า 34 และต่อมากรมศิลปากรได้กำหนดท่ารำวงขึ้นเมื่อปี พ.ศ. 2487 โดยมีท่าทาง 4 ท่าคือ สอดสร้อยมาลา ชักแป้งผัดหน้า แขกเต้าเข้ารัง และรำส่าย โดยใช้เพลง งามแสงเดือน ชาวไทย รำมาซิมารำ และคืนเดือนหงาย

แท้ที่จริงแล้วรำวงไม่ใช่วัฒธรรมของไทยตั้งแต่กำเนิด ต้นกำเนิดที่จริงแล้วคือ "อินเดีย" แล้วไทยนำมาปรับเปลี่ยน ประยุกต์ให้นำมาเป็นของไทยเอง ทำให้หลายๆคนคิดว่ารำวงเป็นวัฒธรรมของไทยนั้นเอง
# ฮงพงฮัน
ฮงพงฮัน (,ค.ศ. 1713 - ค.ศ. 1778) เป็นขุนนางชั้นผู้ใหญ่ตั้งแต่รัชกาล พระเจ้ายองโจ -ต้นรัชกาล พระเจ้าจองโจ ท่านมาจากสกุลฮง ต่อมาธิดาของท่านคือ พระชายาเฮคยอง ได้อภิเษกเป็นพระชายาใน องค์ชายรัชทายาทจังฮอน (องค์ชายซาโด) แต่ต่อมาเมื่อพระเจ้าจองโจ (องค์ชายลีซาน)ขึ้นครองราชย์ในปี พ.ศ. 2319 (ค.ศ. 1776) พระองค์ก็สั่งปลดและเนรเทศฮงพงฮันเสด็จตาของพระองค์พร้อมกับขุนนางคนอื่นๆเนื่องจากใต้เท้าฮงเป็นผู้นำของฝ่ายโนนน
# แทซังวัง
แทซังวัง  พระอิสริยยศของเกาหลีที่ใช้เรียกพระมหากษัตริย์ที่สละราชสมบัติหรือถูกปลดออกจากพระราชบัลลังก์แล้วเช่นเดียวกับ ไท่ช่างหฺวัง ของจีนและ ไดโจเท็นโน ของญี่ปุ่นโดยพระมหากษัตริย์พระองค์แรกที่ได้รับพระอิสริยยศนี้คือ พระเจ้าชุงยอล กษัตริย์องค์ที่ 25 แห่ง ราชวงศ์โครยอ เมื่อ พ.ศ. 1841

และพระมหากษัตริย์องค์สุดท้ายที่ได้รับพระอิสริยยศนี้คือ จักรพรรดิโคจง แห่ง จักรวรรดิเกาหลี

 รายพระนาม 
 โครยอ 
 พระเจ้าชุงยอล
 พระเจ้าชุงซอน
 พระเจ้าชุงซุก
 โชซ็อน 
 พระเจ้าแทโจ
 พระเจ้าช็องจง
 พระเจ้าแทจง
 พระเจ้าทันจง
 จักรวรรดิเกาหลี 
 จักรพรรดิโคจง
# พระเจ้าโจวหฺวัน
พระเจ้าโจวหฺวัน (จีน: 周桓王; pinyin: Zhōu Húan Wáng; สวรรคต 697 ปีก่อนคริสตกาล) กษัตริย์องค์ที่ 14 แห่งราชวงศ์โจว และองค์ที่ 2 แห่งราชวงศ์โจวตะวันออก

ขึ้นครองราชย์สืบต่อจากพระเจ้าโจวผิง พระอัยกา เมื่อ 719 ปีก่อนคริสตกาล ครองราชย์ได้ 23 ปี สวรรคตเมื่อ 697 ปีก่อนคริสตกาล

ฮวน
หมวดหมู่:บุคคลในศตวรรษที่ 8 ก่อนคริสตกาล
# กาญจนาพร ปลอดภัย
กาญจนาพร ปลอดภัย (ชื่อเล่น เจี๊ยบ) (เกิดเมื่อวันที่ 24 พฤษภาคม พ.ศ. 2502 - ปัจจุบัน) เป็นนักแสดง ผู้จัดละครชาวไทย และอดีตนางแบบ เสียบิดาตั้งแต่เธออายุยังไม่เยอะจากอุบัติเหตุ

เธอเคยได้รับตำแหน่งสุดยอดนางแบบของโรงเรียนสอนตัดเสื้อสรญา จากนั้นได้ทำงานเป็นนางแบบ ทำให้เรียนที่มหาวิทยาลัยรามคำแหงไม่จบ พอปี 2524 แต่งงานและมีครอบครัว มีลูก แต่สุดท้ายก็แยกทางกันชวลิต อรุณทัต, กาญจนาพร ปลอดภัย "...ด้วยไอรักจากมือแม่" sakulthai.com มีลูกชายที่มีชื่อเสียงในวงการบันเทิงคือ ศุภกาญจน์ ปลอดภัย (สกุลเดิม เศวตจินดา)ปัจจุบันเสียชีวิตแล้ว เป็นวีเจทางเอ็มทีวีไทยแลนด์ เป็นผู้จัดละคร ค่ายเล็ก ๆ ชื่อ บริษัท ‘559 ออนแอร์’

มีผลงานแสดงภาพยนตร์ อาทิ เร็วกว่าใจ ไกลเกินฝัน (2536), เสียดาย (2537), ล่องจุ๊น ขอหมอนใบนั้นที่เธอฝันยามหนุน (2539), ฟ้า (2541), นรก (2548) เป็นต้น

 ผลงาน 
 ละคร 
 ปี  เรื่อง  ช่อง  แสดงเป็น 2530 ดวงใจแม่ ช่อง 5  2532 เมียหลวง ช่อง 7 ฉวีเพ็ญ สุดแต่ใจจะไขว่คว้า ช่อง 3 น้าแก้ว ลมหายใจไม่เคยแพ้ ช่อง 7  ทางสายทาส ช่อง 3  2533 แรงรัก ช่อง 3  2534 บ้านนี้ไม่หนาวรัก ช่อง 5  2535 ถ่านเก่าไฟใหม่ ช่อง 3  2536 ด้วยสองมือแม่นี้ที่สร้างโลก ช่อง 3   คฤหาสน์ที่ไม่ธรรมดา ช่อง 5  2538 ไฟต่างสี ช่อง 3  ฝนปลายฟ้า  ผู้ชายไม้ประดับ ช่อง 7  2539 ทรายสีเพลิง ช่อง 3 เสาวนีย์ พรหมมาศนารายณ์  จงรัก ช่อง 5   2540 สุดแต่ใจจะไขว่คว้า ช่อง 3 ส่ง รักไร้อันดับ  คืนของฉัน วันของเธอ ช่อง 5  กุหลาบที่ไร้หนาม ช่อง 7  2541 จากฝันสู่นิรันดร ช่อง 3  เชลย 2542 พิษน้ำผึ้ง ช่อง 3  คุณชาย ช่อง 7  ละครเทิดพระเกียรติชุดใต้แสงตะวัน ตอน ความฝันของญาดา 2543 ทิพยดุริยางค์ นิภา ปริศนา  สายธารหัวใจ ประคอง ดอกแก้วการะบุหนิง ช่อง 3วิภาลัย อุณหะนันทน์2545 หาดหรรษา ช่อง 7  ถนนสายหัวใจ ช่อง ITV คุณหญิงประภาพรรณ ฉัตรทะเมฆินทร์2546 โฉมตรูครูเถื่อน ช่อง 7 2547 หัวใจห่อใบตอง  หนี้ชีวิต2548 99 วันฉันรักเธอ  ตลาดน้ำดำเนินฯ..รัก 2549 สายน้ำ สามชีวิต  กลรักเกมพยาบาท พัดชา (รับเชิญ)2551 เสน่ห์นางงิ้ว มาลัย2552 ล่องเรือหารัก (รับเชิญ)2554 ป่านางเสือ ป้าเนียน หวานใจท้ายครัว  เส้นตายสลายโสด สายหยุด2555 ป่านางเสือ 2  ป้าเนียน2556 โดมทอง สุรภี2557 ละครเทิดพระเกียรติ  แสงเทียนที่นำทาง 2558 คาดเชือก จวง ไม่สิ้นไร้ไฟสวาท ตลับนาค2559 เลิฟซองส์เลิฟซีรีส์ เรื่อง คงเดิม ช่อง จีเอ็มเอ็ม 25 Club Friday To Be Continued ตอน เธอเปลี่ยนไป รัก-ออกแบบไม่ได้ แม่อาร์ท2560 บ่วงเสน่หา ช่องวัน 31 นุชนภางค์ รุ่งเรือง / นุช ความรักครั้งสุดท้าย ช่อง จีเอ็มเอ็ม 25รุ้ง2562 เจ้าสาวแก้ขัด ช่อง 7 ศจี ด้ายแดง ช่อง 3 อาลิ้ม (รับเชิญ)2564 ลวงฆ่าล่ารัก ช่อง พีพีทีวีผบ.นภา กระเช้าสีดา ช่องวัน 31 นุ่ม2565 กั๊กนักรักซะเลย ช่อง พีพีทีวี ยายจ๋า รากแก้ว ช่อง 3 อุทุมพรลายกินรีช่อง 3เจ้าจอมสารภี2566 ต้นร้ายปลายรัก ช่องวัน 31ทิพยา

 ภาพยนตร์ 
 เร็วกว่าใจ ไกลเกินฝัน (2536)
 เสียดาย (2537)
 ล่องจุ๊น ขอหมอนใบนั้นที่เธอฝันยามหนุน (2539)
 ฟ้า (2541)
 นรก (2548)

 พิธีกร 
 เกมจุดเดือด คู่กับ นพพล โกมารชุน
 ครบเครื่องเรื่องผู้หญิง
# คณะผู้แทนทางทูตของประเทศเนปาล
รายชื่อสถานเอกอัครราชทูตและสถานกงสุลใหญ่ของประเทศเนปาลในประเทศต่าง ๆ (ไม่รวมสถานกงสุลใหญ่กิตติมศักดิ์)

 ยุโรป 
 
 บรัสเซลส์ (สถานเอกอัครราชทูต)
 
 โคเปนเฮเกน (สถานเอกอัครราชทูต)
 
 ปารีส (สถานเอกอัครราชทูต)
 
 เบอร์ลิน (สถานเอกอัครราชทูต)
 
 มอสโก (สถานเอกอัครราชทูต)
 
 ลอนดอน (สถานเอกอัครราชทูต)

 อเมริกาเหนือ 
thumb|right|สถานเอกอัครราชทูตเนปาล ณ กรุงวอชิงตัน ดี. ซี.
 
 วอชิงตัน ดี.ซี. (สถานเอกอัครราชทูต)
 นครนิวยอร์ก (สถานกงสุลใหญ่)

 ตะวันออกกลาง 
 
 เทลอาวีฟ (สถานเอกอัครราชทูต)
 
 โดฮา (สถานเอกอัครราชทูต)
 
 ริยาด (สถานเอกอัครราชทูต)
 
 อาบูดาบี (สถานเอกอัครราชทูต)

 แอฟริกา 
 
 ไคโร (สถานเอกอัครราชทูต)

 เอเชีย 
 
 ธากา (สถานเอกอัครราชทูต)
 
 ปักกิ่ง (สถานเอกอัครราชทูต)
 ฮ่องกง (สถานกงสุลใหญ่)
 ลาซา (สถานกงสุลใหญ่)
 
 นิวเดลี (สถานเอกอัครราชทูต)
 โกลกาตา (สถานกงสุลใหญ่)
 
 โตเกียว (สถานเอกอัครราชทูต)
 
 กัวลาลัมเปอร์ (สถานเอกอัครราชทูต)
 
 ย่างกุ้ง (สถานเอกอัครราชทูต)
 
 อิสลามาบาด (สถานเอกอัครราชทูต)
 
 โซล (สถานเอกอัครราชทูต)
 
 โคลอมโบ (สถานเอกอัครราชทูต)
 
 กรุงเทพมหานคร (สถานเอกอัครราชทูต)

 โอเชียเนีย 
 
 แคนเบอร์รา (สถานเอกอัครราชทูต)

 องค์กรพหุภาคี 
 บรัสเซลส์ (คณะผู้แทนประจำสหภาพยุโรป)
 เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
 นครนิวยอร์ก (คณะผู้แทนถาวรประจำสหประชาชาติ)
# Nepenthes pectinata
Nepenthes pectinata (จากภาษาละติน: pectinata = รูปรวงผึ้ง) เป็นหม้อข้าวหม้อแกงลิงถิ่นเดียวของอินโดนีเซียบนเกาะสุมาตรา มีการสับสนว่าชนิดนี้เป็น N. gymnamphora และ N. xiphioides

การแจกแจงลักษณะของ N. pectinata แต่เดิมโดย B. H. Danser นั้น มีพื้นฐานมาจากตัวอย่างที่รวมเอาหม้อบนของ N. singalana เข้าไปด้วยClarke, C.M. 2001. Nepenthes of Sumatra and Peninsular Malaysia. Natural History Publications (Borneo) , Kota Kinabalu.

หม้อข้าวหม้อแกงลิงที่ Danser พิจารณาว่าเป็นลูกผสม N. pectinata × N. singalana แท้จริงก็คือ N. singalana
# จักรพรรดิจิงจง
จักรพรรดิจิงจง (Jingzong) สามารถหมายถึง
 จักรพรรดิเหลียวจิ่งจง (เย่ว์ลี่เสียน) แห่งราชวงศ์เหลียว ครองราชย์ระหว่าง ค.ศ. 969 - 982 
 จักรพรรดิเซี่ยจิงจง (หลี่ หยวนเฮา) แห่งราชวงศ์เซี่ยตะวันตก ครองราชย์ระหว่าง ค.ศ. 1038 - 1048

จ
หมวดหมู่:จักรพรรดิจีน